Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
16 ก.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -4.67 จุด (-0.34%) ปิดภาคเช้าที่ 1,349.64 จุด ด้วยมูลค่าการซื้อขาย 25,024.69 ล้านบาท
Most Positive Impact: CPALL (+0.83 จุด), ADVANC (+0.27 จุด), DTAC (+0.27 จุด)
Most Negative Impact: PTT (-0.66 จุด), CPF (-0.6 จุด), GULF (-0.49 จุด)
ภาพรวมตลาดช่วงเช้าปรับลดลง -4.67 จุด หลังตลาดตอบรับข่าวดีในส่วนของประเด็นความคืบหน้า Vaccine COVID-19 ไปแล้ว โดยเราแนะนำให้นักลงทุนติดตามผลประกอบการไตรมาส 2, จำนวนผู้ติดเชื่อโควิดที่เร่งตัวขึ้นโดยเฉพาะในสหรัฐ รวมไปถึงสถานการณ์การระบาดของไวรัสโควิดในไทยที่ต้องจับตาดูว่าจะเป็นระลอกที่ 2 หรือไม่ และ ปัจจัยการเมืองในประเทศที่ยังคงต้องติดตาม
แนวโน้มตลาดบ่าย
มุมมองต่อตลาดบ่ายนี้
คาด SET index แกว่งในกรอบ 1,335-1,365 จุด เราแนะรอดู แนวโน้มผลประกอบการ 2Q20, ประเด็น Vaccine, ประเด็นสถานการณ์ความตึงเครียดระหว่างสหรัฐฯ-จีน, จำนวนผู้ติดเชื่อโควิดที่เร่งตัวขึ้นโดยเฉพาะในสหรัฐ และ ความไม่แน่นอนจากสภาวะการเมือง
กลยุทธ์การลงทุนต่อจากนี้
เรายังแนะนำกลุ่ม ICT(ADVANC) ซึ่งเป็นกลุ่มที่ได้รับผลกระทบจำกัดจาก COVID-19 และหลีกเลี่ยงหุ้นกลุ่มธนาคารขนาดใหญ่, กลุ่ม Non-bank ที่ได้รับผลกระทบจาก Policy Risk และกลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ วันศุกร์ ติดตาม ตัวเลขยอดผลิต ยอดขายรถยนต์ในประเทศ และยอดส่งออกรถยนต์ของไทยเดือน มิ.ย. ตัวเลขเงินเฟ้อพื้นฐานของญี่ปุ่นเดือน มิ.ย. คาด -0.1% YoY ตัวเลขเงินเฟ้อพื้นฐานของยุโรป เดือน มิ.ย. คาด +0.8% YoY และตัวเลขการอนุญาตก่อสร้างของสหรัฐฯ เดือน มิ.ย. คาด +5% MoM เป็น 1.28 ล้านหลัง
หุ้นแนะนำ SEAFCO